ಪ್ರಾಥಮಿಕ ಸಿಫಿಲಿಸ್ ನೇರ ಲೈಂಗಿಕ ಚಟುವಟಿಕೆಯ ಮೂಲಕ ಸಂಗಾತಿಯ ಸೋಂಕಿತ ಗಾಯಗಳಿಂದ ಹರಡುತ್ತದೆ. ಆರಂಭಿಕ ಮಾನ್ಯತೆಯ ೩ ರಿಂದ ೯೦ ದಿನಗಳೊಳಗೆ ಸಂಪರ್ಕ ಕೇಂದ್ರದಲ್ಲಿ ಮೇಹವ್ರಣ ಎಂಬ ಒಂದು ಚರ್ಮವ್ರಣ ಕಾಣಿಸಿಕೊಳ್ಳುತ್ತದೆ.ದೃಢವಾದ,ನೋವು ರಹಿತ,ನವೆ ಉಂಟುಮಾಡದ ಚರ್ಮದ ಹುಣ್ಣೇ ಮೇಹವ್ರಣ. ಪ್ರಾಥಮಿಕ ಹಂತದಲ್ಲಿ ಉಂಟಾಗುವ ಹುಣ್ಣುಗಳು ಯಾವುದೇ ರೂಪವನ್ನಾದರೂ ತೆಗೆದುಕೊಳ್ಳಬಹುದು.ಶಾಸ್ತ್ರೀಯ ರೂಪದಲ್ಲಿ ಮೇಹವ್ರಣವು ಮ್ಯಾಕ್ಯೂಲ್‌ನಿಂದ ದ ಪ್ಯಾಪ್ಯೂಲ್‌ಗೆ ವಿಕಸನಗೊಂಡು ಕುನೆಗೆ ಅಲ್ಸರ್ ಆಗಿ ರೂಪಗೊಳ್ಳುತ್ತದೆ.ಕೆಲವೊಮ್ಮೆ ಹಲವಾರು ಗಾಯಗಳು ಕಂಡುಬರುತ್ತವೆ.ಗಾಯಗಳು 
ನೋವಿನಿಂದ ಕೂಡಿದ್ದು ಅಥವ ನೋವು ರಹಿತವಾಗಿರಬಹುದು(೩೦%).ಜನನಾಂಗಗಳನ್ನು ಹೊರತುಪಡಿಸಿ ಇತರೆ ಸ್ಥಳಗಳಲ್ಲಿಯು ಸಹ ಹುಣ್ಣುಗಳು ಉಂಟಾಗಬಹುದು(೨%-೭%).ಪ್ರಾಥಮಿಕ ಸಿಫಿಲಿಸ್‌ನ ಲಕ್ಷಣಗಳು ಮಹಿಳೆಯರಲ್ಲಿ ಸಾಮಾನ್ಯವಾಗಿ ಗರ್ಭಕಂಠದಲ್ಲಿ (೪೪%),ಸಲಿಂಗಕಾಮಿ ಪುರುಷರಲ್ಲಿ ಶಿಶ್ನ ಭಾಗದಲ್ಲಿ(೯೯%)ಕಂಡುಬರುತ್ತದೆ.ಮೇಹವ್ರಣ ಉಂಟಾದ ಸುಮಾರು ೧೦ ದಿನಗಳ ನಂತರ ಸೋಂಕಿನ ಪ್ರದೇಶದಲ್ಲಿ ದುಗ್ಧರಸ ಗ್ರಂಥಿ ಹಿಗ್ಗುವಿಕೆ ಪ್ರಾರಂಭವಾಗುತ್ತದೆ.ಚಿಕಿತ್ಸೆ ಇಲ್ಲದೆ ಮೂರರಿಂದ ಆರು ವಾರಗಳ ತನಕ ಹುಣ್ಣು ದೇಹದಲ್ಲಿದ್ದು ಮುಂದುವರಿಯಬಹುದು.

ಪ್ರಾಥಮಿಕ ಸಿಫಿಲಿಸ್
ಲೇಟೆಂಟ್ ಹಂತ
ಸ್ಕ್ರೀನಿಂಗ್
ತೃತಿಯ ಸಿಫಿಲಿಸ್